Diari Oficial de la Generalitat Valenciana


Sumari del DOGV 7512, del 24-04-2015 (2015/3496)

Notificació de la sentència dictada en el procediment de mesures en relació amb els fills número 1001/2013,
-----------------------------------------------------------------------------------------------------------

### Dades del document

Número de DOGV
:   7512

Data del DOGV
:   24-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3496


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures en relació amb els fills número 1001/2013, [2015/3496]  
Pedro Moya Donate, secretari del Jutjat de Primera Instància número 7 de Castelló de la Plana. En el juí a què es fa referència s'ha dictat la resolució que té l'encapçalament i la dispositiva literals següents:  
  
«Sentència número 000269/2015  
Castelló de la Plana, 15 d'abril de 2015  
  
José Luis Conde-Pumpido García, magistrat jutge de primera instància número 7 de Castelló de la Plana, ha conegut estes actuacions sobre mesures de fills extramatrimonials número 1001/2013, promogudes per Catalina Ioana David, representada per la procuradora Rivera-Huidobro Celma i defesa per la lletrada Castelló Falomir, contra Roberto Virgilio Ojeda García, en rebel·lia, i en les quals ha sigut part el ministeri fiscal.  
  
Dispositiva  
Estime parcialment la demanda formulada per la procuradora Rivera-Huidobro Celma, en nom i representació de Catalina Ioana David, contra Roberto Virgilio Ojeda García, i decrete l'adopció de les mesures següents:  
1. S'atribuïx a la mare la guarda i custòdia i l'exercici exclusiu de la pàtria potestat respecte de la filla menor, B.  
2. No s'establix cap règim de visites entre el pare i la filla menor.  
  
3. El pare pagarà 200 euros mensuals en concepte de pensió d'aliments per a la filla, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
  
4. Els gastos extraordinaris necessaris que genere la filla els pagaran els dos progenitors al 50 per cent.  
Tot això sense realitzar imposició expressa de costes a cap litigant.  
  
Notifiqueu la resolució a les parts. Feu-los saber que, en contra, es pot interposar un recurs d'apel·lació en el termini de 20 dies que no suspendrà l'eficàcia de les mesures acordades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros que haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
És la meua sentència, que pronuncie, mane i firme.»  
  
Atés que no es coneix el domicili o residència actuals de la part demandada. De conformitat amb els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència a Roberto Virgilio Ojeda García.  
  
  
Castelló de la Plana, 15 d'abril de 2015.- El secretari judicial: Pedro Moya Donate.